Emiratet Darayeh

Emiratet Darayeh (arabisk: إمارة الدرعية, ‘Imāra ad-Dir‘iyya) var den første saudi-wahhabittiske-staten.Anderson, James Norman Dalrymple (1983): The Kingdom of Saudi Arabia. Stacey International, s. 77. Emiratet ble etablert i 1744 da imam Muhammad ibn `Abd al-Wahhab og emir Muhammed bin Saud opprettet en pakt og dannet en islamittisk og politisk allianse for å få overherredømme over den Den arabiske halvøy for således å renske ut alt kjettersk og avvik fra ortodoks islam slik som de forsto det.Bowen, Wayne H. (2008): «The House of Saud (1700-1902)» i: The History of Saudi Arabia, Greenwood Publishing Group, s. 73

Staten hadde sitt opphav i alliansen mellom Huset Saud og wahhabitt-bevegelsen, en fundamentalistisk og særlig streng trosretning innen islam, og var vesentlig for saudienes vei til makt på Den arabiske halvøy. Saudi-stammen sverget troskap til wahhabismen, og til gjengjeld støttet imam Muhammad saudienes kamp mot andre stammer. I staten ble bønn til helgener, pilegrimsferder til særskilte gravplasser og moskeer, samt andre ritualer strengt forbudt. Muhammad ibn `Abd al-Wahhab var en puritaner som ville ta islam tilbake til en bokstavelig og ensrettet tolkning av Koranen, og er ansett som den første moderne ekstremisten.Cline, Austin «Wahhabism and Wahhabi Islam: How Wahhabi Islam Differs from Sunni, Shia Islam» . I 1744 inngikk Wahhab og Saud en pakt for å oppnå sine målsettinger.al-Rasheed, Madawi (2010): A History of Saudi Arabia. ISBN 978-0-521-74754-7.

Ekteskapet mellom Muhammed bin Sauds sønn, Abdul-Aziz bin Muhammad, og imamens datter sikret å forsegle pakten mellom de to familiene og som fortsatt gjelder den dag i dag.

Etter den osmansk-wahhabittiske krigen, en krig utkjempet fra tidlig i 1811 og fram til 1818 mellom osmansk Egypt, under Ali Pasha, og den saudiske hæren, ble resultatet at den første Saudi-staten ble ødelagt. Lederen av wahhabi-staten, emir 'Abd Allah, ble sendt til den osmanske hovedstaden Istanbul for henrettelse.Elizabeth Sirriyeh, Salafies, (1989): «Unbelievers and the Problems of Exclusivism» i: Bulletin. British Society for Middle Eastern Studies, Vol. 16, No. 2, s. 123-132. (tekst hos JSTOR) Wahhabittenes hovedstad Darayeh, som skal ha hatt opp mot  innbyggere, ble lagt øde av den egyptiske hæren, og hovedstaden flyttet til al-Riyad.Wicklund-Hansen, Gunnar. (2011, 8. september). Darayeh. I Store norske leksikon. Hentet 26. mai 2017 fra https://snl.no/Darayeh.

 Referanser 

 Se også 
 Saudi-Arabias historie

Kategori:Saudi-Arabias historie
Kategori:Stater og territorier etablert i 1744
Kategori:1744 i Asia
Kategori:Stater og territorier opphørt i 1818
Kategori:1818 i Asia